### Beslutning

Fremsendes til Teknisk Udvalg til behandling i henhold til beslutning i byrådets møde den 18. august 2021.

Bæredygtighedsudvalget fremsender sine anbefalinger til [adresse] om, hvordan vareleveringen i [adresse] kan gøres mere hensigtsmæssig og bæredygtig.

### Resumé

Det er pres på gaderummet i [adresse]. Varelevering i smalle gader udfordrer den øvrige trafik og farlige situationer opstår. De store køretøjer udleder oftest CO2, skaber støj og luftforening, og det i større grad, når de kommer langsomt frem.

Bæredygtighedsudvalget har med inddragelse af eksperter, interessenter og forvaltningen formuleret seks anbefalinger om en mere hensigtsmæssig og bæredygtig varetransport, hvor vareleveringen flyttes til tidspunkter med mindre trængsel eller over på mindre køretøjer.

Dette skal bidrage til en række positive gevinster som mindre trængsel og luftforening, reduceret CO2-udledning, øget trafiksikkerhed og sundhed, mindre støj samt mere effektiv varelevering.

Anbefaling 3, 4 og 5 kan implementeres inden for Teknik og Miljøs eksisterende ramme. I forhold til anbefaling 2 og 6 ansøger Teknik og Miljø om finansiering hertil i Klimafonden. Anbefaling 1 kan kun gennemføres, hvis partierne fremsender budgetforslag herom og området prioriteres ved kommende budgetforhandlinger.

### Indstilling

Det indstilles:

At 1) byrådet tager anbefalingerne fra Bæredygtighedsudvalget om bæredygtig varelevering til efterretning.

At 2) byrådet tiltræder Teknik og Miljøs forslag til udmøntning af anbefalingerne som beskrevet i afsnit 7.

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten

Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Teknik og Miljøs indstilling af 3. juni 2021.

Mimi Mathiesen tog forbehold.

 18-08-2021 [adresse]
Fremsendes til Teknisk Udvalg til behandling i henhold til beslutning i byrådets møde den 18. august 2021.
 08-09-2021 Teknisk Udvalg
Sagen blev udsat.
 13-09-2021 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 15-09-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens indstilling i overensstemmelse med erklæring fra Teknisk Udvalg af 13. september 2021.